એક સમયે ચૂંટણી દિવાલ પર સૂત્રો લખીને, પડદા-પોસ્ટર બાંધીને લડાતી હતી પરંતુ છેલ્લા ૧૦ વર્ષમાં ટેકનોલોજીમાં આવેલી ક્રાંતિને કારણે હવે આ લડાઈ મોબાઈલ ફોન, વોટ્સએપ, ટ્વિટર, ફેસબુક જેવા પ્લેટફોર્મ પર લડાઈ રહી છે. દેશમાં ૨૦૧૪માં યોજાયેલી લોકસભાની ચૂંટણી સુધી સોશિલય મીડિયાની આ તાકાતનો કોઈને અંદાજ આવ્યો ન હતો પરંતુ રાજયના તત્કાલિન મુખ્યપ્રધાન અને હાલના વડાપ્રધાન નરેન્દ્ર મોદીએ ટેકનોલોજીની આ ક્રાંતિનો ભરપૂર ઉપયોગ કરીને યુવાનોને ભાજપ તરફ આકર્ષવાનો ઈતિહાસ રચી દીધો હતો અને સોશિયલ મીડિયાની આ તાકાતને ભલભલા ચમરબંધીઓએ સ્વીકારવી પડી હતી.